Diari Oficial de la Generalitat Valenciana


Sumari del DOGV 4209, del 13-03-2002 (2002/2344)

RESOLUCIÓ de 30 de gener de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual núm. 2 de les Normes Subsidiàries de Novelda.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2344


Data del document
:   30-01-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Novelda
    * pla d'urbanisme

RESOLUCIÓ de 30 de gener de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual núm. 2 de les Normes Subsidiàries de Novelda. [2002/2344]
  
Vist l'expedient relatiu a la modificació puntual núm. 2 de les Normes Subsidiàries de Novelda (Alacant), i de conformitat amb els següents,
  
Antecedents de fet
  
Primer
  
El projecte de modificació es va sotmetre a informació pública durant un mes mitjançant acord plenari de l'Ajuntament de Novelda de 6 d'abril de 2000, i es va publicar l'anunci en el Diari Oficial de la Generalitat Valenciana núm. 3.780, de 27 de juny de 2000 i en el diari La Verdad, de 23 de juny de 2000. Durant el pertinent període d'exposició pública, es va presentar una al·legació que va ser desestimada. El va aprovar provisionalment el mateix òrgan el 5 d'octubre de 2000.
  
Segon
  
La documentació està integrada per memòria informativa i justificativa i plànols d'informació i d'ordenació modificats.
  
Tercer
  
La Comissió Territorial d'Urbanisme, en la sessió realitzada el dia 12 de juny de 2001, va adoptar el següent Acord:
  
?Informar favorablement sobre la modificació puntual núm. 2 de les Normes Subsidiàries de Novelda, i donar trasllat al conseller d'Obres Públiques, Urbanisme i Transports en virtut del que disposa l'article 55.4 i la disposició transitòria 9a de la LRAU, per a la seua resolució definitiva?.
  
Quart
  
El Consell Jurídic Consultiu de la Comunitat Valenciana, en la sessió realitzada el 24 de gener de 2002, va dictaminar que el present expedient està d'acord amb la legalitat urbanística.
  
Fonaments de dret
  
Primer
  
El procediment seguit per l'Ajuntament està d'acord amb el que estableix l'article 38 en relació amb l'article 55 de la Llei Reguladora de l'Activitat Urbanística (en avant LRAU).
  
La documentació està completa, als efectes del compliment de l'article 27 de la LRAU.
  
Segon
  
Les determinacions contingudes en el present expedient es consideren correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU d'acord amb les observacions assenyalades anteriorment.
  
Tercer
  
El present expedient té per objecte, segons la memòria presentada, la modificació d'alineacions establertes en les Normes Subsidiàries per a l'illa situada entre els carrers Cisneros, Metge Rafael Navarro, Advocat López Navarro, Gàl·lia, Eleuterio Maisonnave i Sebastián Elcano. No obstant això, de la documentació aportada es dedueix que en realitat es modifica una zona verda i es manté la superfície inicial d'aquesta en 485,82 m².
  
Es justifica la modificació en la possibilitat de donar accés a alguns immobles situats en el carrer Advocat López Navarro.
  
Quart
  
Atés que el present expedient suposa una diferent qualificació o ús urbanístic de les zones verdes o espais lliures anteriorment previstos de conformitat amb el que disposa l'article 55.4 de la LRAU, és necessari informe favorable del Consell Superior d'Urbanisme, les funcions del qual té assumides de forma transitòria el conseller d'Obres Públiques, Urbanisme i Transports (disposició transitòria 9a de la LRAU).
  
D'altra banda, i atés que la modificació té per objecte una diferent zonificació o ús urbanístic de zones verdes previstes en el Pla, és preceptiu el dictamen del Consell Jurídic Consultiu de la Comunitat Valenciana, d'acord amb el que disposa l'article 10.8.e) de la Llei 10/1994, de 29 de desembre, per la qual es crea el Consell Jurídic Consultiu de la Comunitat Valenciana.
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments del planejament, de conformitat amb el que estableix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Comunitat Valenciana.
  
Vistos els preceptes legals citats i la resta de disposicions de general i pertinent aplicació, resolc:
  
Aprovar definitivament la modificació puntual núm. 2 de les Normes Subsidiàries de Novelda.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que estableixen l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga interposar qualsevol altre recurs que estime oportú.
  
València, 30 de gener de 2002.- El conseller d'Obres Públiques, Urbanisme i Transports: José Ramón García Antón.